b'\n_START_ARTICLE_\nTiamin\n_START_PARAGRAPH_\nTiamin, imenovan tudi vitamin B\xe2\x82\x81, spada pod B vitamine. Ima kemijsko formulo C\xe2\x82\x81\xe2\x82\x82H\xe2\x82\x81\xe2\x82\x87N\xe2\x82\x84OS. Tiamin je topen v vodi, metanolu, glicerolu in netopen v acetonu, etru, kloroformu ter benzenu. Ob segrevanju razpade. Njegova kemi\xc4\x8dna struktura je iz pirimidalnega obro\xc4\x8da in tiazolnega obro\xc4\x8da._NEWLINE_Znan je kot vitamin za bister um, pomemben je za funkcije \xc5\xbeiv\xc4\x8devja in metabolizmu ogljikovih hidratov. Pomanjkanje vitamina se ka\xc5\xbee v razli\xc4\x8dnih simptomih, ki jih imenujemo bolezen beriberi. Priporo\xc4\x8deni dnevni odmerek tega vitamina za odrasle je 1 mg do 1,5 mg.\n_START_SECTION_\nDelovanje\n_START_PARAGRAPH_\nUravnava encime, ki sodelujejo v kemi\xc4\x8dnih reakcijah, v katerih se glukoza spreminja v energijo. Sodeluje pri pridobivanju energije, potrebne za delovanje organizma. Pomaga pri morski bolezni in slabosti, pomaga pri zdravljenju herpesa zostra.'